**Vesihyasinttikasvit** (Pontederiaceae) on koppisiemenisten yksisirkkaisiin kuuluva kasviheimo.

Tuntomerkit
-----------

Vesihyasinttikasvit ovat vesi- tai suokasveja, tavallisesti monivuotisruohoja, joiden soluissa on oksalaattikiteitä. Lehtiasento on kierteinen tai kierteisesti kaksirivinen eli distikkinen, harvoin kiehkurainen. Lehtilapa on leveä, ja aluksi se ympäröi vanhemman lehden ruotimaisen osan; joskus lapa on tasasoukka. Sivusuonet ovat poikittaisia lavan pituusakseliin nähden, ja tuppi on avonainen tai umpinainen, ja siinä on usein pitkä kieleke. Lehdessä on erityskarvoja. Kukinnossa on kaksi suojuslehteä. Kukat ovat avoinna vain yhden päivän, ja niissä esiintyy yleisesti kolmevartaloisuutta (tristylia), vinovartaloisuutta (enantiostylia) ja vastakohtaisuutta (monosymmetria). Kehälehdet ovat toisinaan kookkaat, vetistyvät ja enimmäkseen siniset tai keltaiset sekä enemmän tai vähemmän yhtyneet. Heteet kiinnittyvät kehälehtiin ja ovat keskenään eripituisia; joskus kukassa on kaksi joutohedettä. Palhot ovat karvaisia, joskus siipipalteisia. Sikiäimessä on tavallisesti mesirauhasia (nektarioita). Hedelmä on kota, harvoin pähkylä. Kromosomiluku n = (7) 8(–13).

Levinneisyys
------------

Vesihyasinttikasvien levinneisyys on pääasiassa trooppinen ja keskittyy trooppiseen Amerikkaan; Euroopasta ne kokonaan puuttuvat.

* Ankkurivesihyasintti (Eichhornia azurea)Ankkurivesihyasintti (*Eichhornia azurea*)
* Heteranthera limosa -karttulehtilaji*Heteranthera limosa* -karttulehtilaji
* Monochoria vaginalis*Monochoria vaginalis*

Luokittelu
----------

Vesihyasinttikasveihin kuuluu yhdeksän sukua ja 33 lajia. Runsaslajisin on karttulehtien (*Heteranthera*) suku 11 lajillaan. Läheisin sukulainen on kenguruntassukasvien (Haemodoraceae) heimo.

### Suvut

Suvut ovat:

* *Eichhornia* Kunth – vesihyasintit
* *Eurystemon* Alexander
* *Heteranthera* Ruiz & Pav. – karttulehdet
* *Hydrothrix* Hook.f.
* *Monochoria* C.Presl
* *Pontederia* L. – soikot
* *Reussia* Endl.
* *Scholleropsis* H.Perrier
* *Zosterella* Small

Käyttö
------

Koristekasveina lammissa ja kasvihuonealtaissa viljellään vesihyasinttia (*Eichhornia crassipes*) ja herttasoikkoa (*Pontederia cordata*). Monet lajit tuottavat taloudellisia tappioita rikkakasveina tukkiessaan kastelukanavia ja jopa laivaväyliä. Ongelmallisin on em. vesihyasintti, joka on levinnyt hyvin laajalle tropiikissa. Riisipeltojen rikkakasveja ovat *Heteranthera limosa* ja *H. reniformis* Yhdysvalloissa, *Pontederia rotundifolia* (syn. *Reussia rotundifolia*) ja herttasoikko Etelä-Amerikassa, *Eichhornia natans* Afrikassa ja *Monochoria vaginalis* Aasiassa. *Monochoria*-lajien lehtiä käytetään myös vihanneksina Aasiassa.

Lähteet
-------

* Kasvien maailma. Otavan iso kasvitietosanakirja, osa 5. – Otava, Helsinki, 1981. ISBN 951-1-06363-4
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. .

### Viitteet

1. ↑
2. ↑  List of genera in family Pontederiaceae.
3. ↑  Finto: Kassu – Kasvien suomenkieliset nimet: Pontederiaceae
4. ↑  Kasvien maailma, osa 5, s. 2054

Aiheesta muualla
----------------

* Tuntomerkkejä espanjaksi, kuvia:

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q725748
* Wikispecies: Pontederiaceae
* APNI: 54621
* CoL: 627L9
* EoL: 8164
* EPPO: 1PONF
* FloraBase: 22931
* FNA: 10722
* FoAO2: Pontederiaceae
* FoC: 10722
* Fossilworks: 55825
* GBIF: 3731
* GRIN: 910
* iNaturalist: 52601
* IPNI: 30000882-2
* IRMNG: 113177
* ITIS: 42614
* NBN: NBNSYS0000160779
* NCBI: 16367
* NZOR: c54adb56-3c66-4594-9f60-3d7d1e3cbdd1
* Open Tree of Life: 399488
* Plazi: 02EE540E-8B2A-501A-815F-1910EF279155
* POWO: urn:lsid:ipni.org:names:30000882-2
* Tropicos: 42000371
* VASCAN: 199
* VicFlora: f7e1210b-693a-4cdb-8a4d-1369d3b036f0
* Watson & Dallwitz: ponteder
* WFO: wfo-7000000491
* WoRMS: 594766

 |

 |